Flott leilighet med det man kan ønske av fasiliteter. Praktisk tilrettelagt med soverom og bad, slik at det med 8 personer i boligen likevel ikke føltes slitsomt eller fullt, og aldri lang kø til badet. Svømmebasseng i hagen var et pluss for de som liker morgenbad. Plasseringen bare noen steinkast fra stranda, strandpromenaden, restaurantene og turstiene gjorde dette til et fabelaktig utgangspunkt for en aktiv Mallorcaferie. Vertskapet var tidlig ute med å informere om det praktiske med å finne frem, komme seg inn, mv. og var rask til å respondere på de ytterst få spørsmålene vi hadde underveis. Fra vårt ståsted var det ingenting å utsette på sted eller opphold.